Diari Oficial de la Generalitat Valenciana


Sumari del DOGV 8733, del 05-02-2020 (2020/946)

ORDRE 2/2020, de 3 de febrer, de la Vicepresidència Segona i Conselleria d'Habitatge i Arquitectura Bioclimàtica, per la qual es desplega el Decret 240/2019, de 25 d'octubre, del Consell, pel qual s'aprova el Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2020/02/03/2/dof/vci/html**

### Dades del document

Número de DOGV
:   8733

Data del DOGV
:   05-02-2020

Secció del DOGV
:   I. DISPOSICIONS GENERALS

Número del document
:   2020/946


Data del document
:   03-02-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Ordre

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * legislació
    * administració regional
    * reglament intern
    * organització administrativa

ORDRE 2/2020, de 3 de febrer, de la Vicepresidència Segona i Conselleria d'Habitatge i Arquitectura Bioclimàtica, per la qual es desplega el Decret 240/2019, de 25 d'octubre, del Consell, pel qual s'aprova el Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica. [2020/946]  
  
Mitjançant el Decret 240/2019, de 25 d'octubre, del Consell, pel qual s'aprova el Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica, es determinen les competències dels òrgans superiors i directius de la Conselleria.  
Aquesta ordre n'estableix el desplegament, tot determinant, en funció de les competències dels seus òrgans superiors i directius, l'estructura i funcions del nivell administratiu.  
Per tot això, en virtut del que s'estableix en la disposició final primera del Decret 240/2019, de 25 d'octubre, del Consell, pel qual s'aprova el Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica; de conformitat amb el que s'estableix en els articles 28.e i 65 de la Llei 5/1983, de 30 de desembre, del Consell; previ informe de la Conselleria d'Hisenda i Model Econòmic i de la Conselleria de Justícia, Interior i Administració Pública; d'acord amb el que es preveu en l'article 45.2 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les Conselleries de la Generalitat,  
  
  
  
ORDENE  
  
CAPÍTOL I  
Direcció General de Coordinació Institucional de la   
Vicepresidència Segona i Conselleria d'Habitatge i Arquitectura Bioclimàtica  
  
Article 1. Estructura  
Per al desenvolupament de les seues competències, la Direcció General de Coordinació Institucional de la Vicepresidència Segona i Conselleria d'Habitatge i Arquitectura Bioclimàtica s'estructura en el Servei de Coordinació Institucional i Anàlisi, al qual corresponen les funcions següents:  
a) Disseny, coordinació, seguiment, i avaluació de les actuacions desenvolupades per la Direcció General en el marc de les seues competències.  
b) Formulació de propostes i disseny d'instruments per a facilitar la planificació, coordinació i avaluació de polítiques públiques en aquells objectius marcats per la Vicepresidència Segona.  
c) Assistència a la Vicepresidència Segona en la coordinació amb institucions i municipals i òrgans, organismes i departaments autonòmics per al desenvolupament i aplicació de polítiques públiques.  
d) Impuls del disseny i aplicació d'instruments adequats per al compliment, seguiment i avaluació dels objectius de l'Agenda 2030 en les matèries competència de la Vicepresidència Segona.  
e) Foment del coneixement i difusió de les iniciatives desenvolupades en les matèries que li encarregue la Vicepresidència Segona, així com la seua presentació en fòrums i organismes nacionals i internacionals.  
f) Impuls del debat públic entorn de les matèries establides per la Vicepresidència Segona.  
g) Planificació, elaboració i proposta de contractació d'informes estudis i estadístiques per al desenvolupament d'eines de coordinació de polítiques públiques en matèries competència de la Vicepresidència Segona.  
h) Elaboració de metodologies i sistemes d'indicadors per al coneixement de la realitat autonòmica, que permeta la formulació de propostes de polítiques públiques i el seu finançament estatal o europeu, sense perjudici de les competències i funcions que en aquestes matèries corresponguen a altres òrgans.  
i) Estudi i anàlisi de les diferents fonts de finançament europeu en aquelles matèries que li atribuïsca la persona titular de la Vicepresidència Segona.  
j) Impuls i coordinació d'estudis per a l'adequació a la legislació comunitària i internacional i l'obtenció de fons europeus en matèries competència de la Vicepresidència Segona, sense perjudici de les funcions que en aquestes matèries corresponguen a la direcció general amb competències en matèria de fons europeus o altres òrgans o departaments.  
k) Seguiment en l'àmbit nacional, comunitari i internacional de les iniciatives, programes i polítiques públiques en aquelles matèries que li atribuïsca la persona titular de la Vicepresidència Segona.  
l) Desenvolupament i avaluació dels mecanismes necessaris per a l'aplicació de la perspectiva de gènere en totes les actuacions de la Vicepresidència Segona i la Direcció General.  
m) Qualssevol altres funcions d'anàloga finalitat que li siguen encomanades.  
  
  
CAPÍTOL II  
Secretaria Autonòmica d'Habitatge i Funció Social  
  
Secció primera  
Direcció General d'Habitatge i Regeneració Urbana  
  
Article 2. Estructura  
1. Per al desenvolupament de les seues competències, la Direcció General d'Habitatge i Regeneració Urbana s'estructura en la Subdirecció General d'Habitatge i Regeneració Urbana, a la qual corresponen les funcions següents:  
a) Impuls d'iniciatives competència de la Direcció General.  
b) Planificació, elaboració i dinamització d'accions i mesures en matèries competència de la Direcció General.  
c) Supervisió i coordinació de l'Entitat Valenciana d'Habitatge i Sòl (EVha) en matèries competència de la Direcció General.  
d) Supervisió i coordinació dels serveis territorials d'habitatge en matèries competència de la Direcció General.  
e) Inspecció i exercici de la potestat sancionadora en matèries competència de la Direcció General.  
f) Interlocució, coordinació i subscripció d'acords, convenis i qualssevol altres instruments de col·laboració amb altres administracions públiques competents en matèria d'habitatge i regeneració urbana.  
  
g) Avaluació de les polítiques desenvolupades en la Direcció General, concordes amb el marc dels Objectius de Desenvolupament Sostenible (ODS) de l'Agenda 2030 de les Nacions Unides (2016), l'Agenda Urbana Europea (2016) i l'espanyola (2019).  
2. De la Subdirecció General d'Habitatge i Regeneració Urbana depenen els serveis que seguidament s'indiquen:  
2.1. Servei de Regeneració Urbana, al qual corresponen les funcions següents:  
a) Impuls d'iniciatives d'intervenció de millora d'entorns consolidats o semiconsolidats, urbans i rurals, incidint especialment en les zones més vulnerables.  
b) Planificació, programació, redacció de projectes, memòries i plecs de bases tècniques, així com gestió i control de les actuacions directes o mitjançant conveni en matèria de regeneració urbana.  
c) Planificació i elaboració de propostes de contractació d'estudis, accions, informes, estadístiques i desenvolupament d'eines en matèria de regeneració urbana.  
d) Elaboració d'informació per a la seua inclusió en el Pla d'Estadística de la Generalitat en matèria de regeneració urbana.  
e) Col·laboració i participació en plans i accions de la Vicepresidència Segona i Conselleria d'Habitatge i Arquitectura Bioclimàtica, i amb altres departaments de la Generalitat en matèria de regeneració urbana.  
  
f) Desenvolupament, coordinació i seguiment de les actuacions concertades amb les entitats locals en matèria de patrimoni, infraestructures i equipaments urbans.  
g) Suport als municipis en la tramitació de propostes a programes i convocatòries estatals i europees en matèria de regeneració urbana.  
  
h) Coordinació per a la implementació a la Comunitat Valenciana de plans i programes impulsats per l'Administració estatal, especialment aquells desenvolupats mitjançant els plans estatals d'habitatge.  
i) Impuls del debat públic i divulgació d'intervencions en centres històrics així com de qualssevol altres processos de regeneració i renovació urbana, amb especial atenció a la perspectiva de gènere i a l'atenció de la diversitat.  
j) Intercanvis de coneixement amb el sector privat, el tercer sector, sector acadèmic i societat civil.  
k) Disseny, implementació, seguiment i avaluació de les polítiques públiques desplegades per la Direcció General en matèria de regeneració urbana.  
2.2. Servei d'Habitatge Públic, al qual corresponen les funcions següents:  
a) Coordinació de la gestió, ampliació i millora del parc públic d'habitatge de la Generalitat, a través de l'Entitat Valenciana d'Habitatge i Sòl (EVha).  
b) Planificació de promocions públiques d'habitatge i impuls de mesures per a garantir la suficiència del parc públic d'habitatges.  
c) Promoció de sòl per a l'edificació d'habitatges públics o subvencionats per a finalitats socials i actuacions urbanes relacionades.  
d) Planificació, programació, redacció de projectes, memòries i plecs de bases tècniques, així com gestió i control de les actuacions competència de la Direcció General en matèria d'habitatge públic.  
e) Planificació i elaboració de propostes de contractació d'estudis, accions, informes, estadístiques i desenvolupament d'eines en matèria d'habitatge públic.  
f) Elaboració d'informació per a la seua inclusió en el Pla d'Estadística de la Generalitat en matèria d'habitatge públic.   
g) Impuls del debat públic sobre habitatge públic i amb finalitats socials amb especial atenció a la perspectiva de gènere i a l'atenció de la diversitat.  
h) Intercanvis de coneixement amb el sector privat, el tercer sector, sector acadèmic i societat civil en matèria d'habitatge públic.  
i) Suport als municipis en la tramitació de propostes a programes i convocatòries estatals i europees en matèria d'habitatge públic.  
  
j) Coordinació per a la implementació de plans i programes impulsats pel Govern central a la Comunitat Valenciana, especialment els desenvolupats mitjançant els plans estatals d'habitatge.  
k) Disseny, implementació, seguiment i avaluació de les polítiques públiques desplegades per la Direcció General en matèria d'habitatge públic.  
2.3. Servei de Règim Jurídic i Suport Econòmic, al qual corresponen les funcions següents:  
a) Elaboració de propostes d'avantprojectes de llei, disposicions normatives de caràcter general, convenis o acords en aquelles matèries competència de la Direcció General, en col·laboració amb la Sotssecretaria i sense perjudici de les funcions de coordinació, supervisió i control en aquesta matèria.  
b) Tramitació i elaboració de propostes de resolució dels recursos administratius i informes jurídics relacionats amb l'activitat administrativa de la Direcció General.  
c) Seguiment dels procediments jurisdiccionals relacionats amb l'activitat de la Direcció General sense perjudici de les competències que en aquesta matèria corresponguen a l'Advocacia General de la Generalitat.  
d) Estudi i proposta de normalització i simplificació de procediments corresponents a l'exercici de les competències de la Direcció General, en col·laboració amb la Sotssecretaria, sense perjudici de les funcions de coordinació, supervisió i control en aquesta matèria, així com de les competències que pogueren ostentar uns altres òrgans d'inspecció o control d'aquesta administració.  
e) Planificació pressupostària, seguiment i control econòmic de les actuacions competència de la Direcció General, en col·laboració amb la Sotssecretaria i sense perjudici de les funcions de coordinació, supervisió i control en aquesta matèria.  
  
  
Secció segona  
Direcció General d'Emergència Habitacional, Funció Social de l'Habitatge, i Observatori de l'Hàbitat i Segregació Urbana  
  
Article 3. Estructura  
1. Per al desenvolupament de les seues competències, la Direcció General d'Emergència Habitacional, Funció Social de l'Habitatge, i Observatori de l'Hàbitat i Segregació Urbana s'estructura en la Subdirecció General d'Emergència Habitacional, Funció Social de l'Habitatge, i Observatori de l'Hàbitat i Segregació Urbana, a la qual corresponen les funcions següents:  
a) Planificació, estudi i anàlisi de l'entorn i la realitat social i econòmica valenciana en el sector de l'habitatge, el foment del seu ús social i l'adopció de mesures per a aconseguir-lo.  
b) Regulació i control de l'accés i ocupació de l'habitatge, impuls de la mediació i intervenció per a regular les situacions sobrevingudes a conseqüència de desnonaments i coordinació amb entitats públiques i privades.  
c) Disseny, implementació, seguiment i avaluació de les polítiques públiques en matèria d'emergència habitacional i lluita contra la pobresa energètica.  
d) Supervisió i coordinació de l'Entitat Valenciana d'Habitatge i Sòl (EVha) en matèries competència de la Direcció General.  
e) Supervisió i coordinació dels Serveis Territorials d'habitatge en matèries competència de la Direcció General.  
f) Inspecció i exercici de la potestat sancionadora en matèries competència de la Direcció General.  
g) Interlocució, coordinació i subscripció d'acords, convenis i qualssevol altres instruments de col·laboració amb altres administracions públiques competents en matèria d'emergència habitacional i lluita contra la pobresa energètica.  
2. De la Subdirecció General d'Emergència Habitacional, Funció Social de l'Habitatge, i Observatori de l'Hàbitat i Segregació Urbana depenen els serveis que seguidament s'indiquen:  
2.1. Servei d'Emergència Habitacional i Funció Social de l'Habitatge i Observatori de l'Hàbitat i Segregació Urbana, al qual corresponen les funcions següents:  
a) Disseny, implantació i supervisió de protocols d'intervenció en matèria d'emergència habitacional i lluita contra la pobresa energètica.  
  
b) Homogeneïtzació de criteris i baremacions en l'accés als diferents recursos habitacionals.  
c) Impuls, seguiment i tramitació de mesures que garantisquen el dret a l'habitatge i el seu accés efectiu per part de col·lectius especialment vulnerables amb l'especial atenció a la intermediació en situacions de desnonament, sense perjudici de les competències d'altres òrgans o departaments en aquesta matèria.  
d) Ordenació dels procediments administratius d'accés als diferents recursos habitacionals i elaboració de protocols per al seu accés en coordinació, en el seu cas, amb la resta d'administracions públiques.  
  
e) Col·laboració, tramitació i coordinació de mesures en matèria d'emergència habitacional i lluita contra la pobresa energètica.  
f) Disseny i execució de plans d'ajudes al lloguer i promoció d'habitatges socials així com participació en plans i accions, en col·laboració amb altres direccions generals de la Vicepresidència Segona i Conselleria d'Habitatge i Arquitectura Bioclimàtica.  
g) Assistència a l'Observatori de l'Hàbitat i la Segregació Urbana prestant els mitjans tècnics, materials i humans que precise per al desenvolupament de les funcions.  
h) Elaboració de metodologies i sistemes d'indicadors per al coneixement i intervenció sobre les realitats sociourbanes de la Comunitat Valenciana, que en permeten la inclusió en el Pla d'Estadística de la Generalitat.  
i) Planificació i elaboració de propostes de contractació d'estudis, accions, informes, estadístiques i desenvolupament d'eines en matèria d'emergència habitacional i lluita contra la pobresa energètica en col·laboració amb la Sotssecretaria i sense perjudici de les funcions de coordinació, supervisió i control en aquesta matèria.  
j) Impuls del debat públic i intercanvis de coneixement amb el sector privat, el tercer sector, acadèmic i societat civil en matèria d'emergència habitacional i lluita contra la pobresa energètica.  
k) Suport als municipis en la tramitació de propostes a programes i convocatòries estatals i europees en matèria d'emergència habitacional i lluita contra la pobresa energètica.  
l) Disseny, seguiment i avaluació de les polítiques públiques desplegades per la Direcció General en matèria d'emergència habitacional i lluita contra la pobresa energètica.  
2.2. Servei de Règim Jurídic i Planificació Econòmica, al qual corresponen, en l'àmbit competencial d'aquesta direcció general, les funcions següents:  
a) Elaboració de propostes d'avantprojectes de llei, disposicions normatives de caràcter general, convenis o acords en aquelles matèries competència de la Direcció General en col·laboració amb la Sotssecretaria i sense perjudici de les funcions de coordinació, supervisió i control en aquesta matèria.  
b) Tramitació i elaboració de propostes de resolució dels recursos administratius i informes jurídics relacionats amb l'activitat administrativa de la Direcció General.  
c) Seguiment dels procediments jurisdiccionals relacionats amb l'activitat de la Direcció General sense perjudici de les competències que en aquesta matèria corresponguen a l'Advocacia General de la Generalitat.  
d) Estudi i proposta de normalització i simplificació de procediments corresponents a l'exercici de les competències de la Direcció General en col·laboració amb la Sotssecretaria, sense perjudici de les funcions de coordinació, supervisió i control en aquesta matèria així com de les competències que pogueren ostentar uns altres òrgans d'inspecció o control d'aquesta administració.  
e) Planificació pressupostària, seguiment i control econòmic de les actuacions competència de la Direcció General en col·laboració amb la Sotssecretaria i sense perjudici de les funcions de coordinació, supervisió i control en aquesta matèria.  
  
  
CAPÍTOL III  
Secretaria Autonòmica d'Arquitectura Bioclimàtica   
i Sostenibilitat Energètica  
  
Secció primera  
Direcció General de Qualitat, Rehabilitació i Eficiència Energètica  
  
Article 4. Estructura  
1. Per al desenvolupament de les seues competències, la Direcció General de Qualitat, Rehabilitació i Eficiència Energètica s'estructura en la Subdirecció General de Qualitat, Rehabilitació i Eficiència Energètica a la qual corresponen les funcions següents:  
a) Foment de l'arquitectura i de la qualitat en l'edificació amb l'objectiu de millorar les característiques constructives, funcionals i econòmiques.  
b) Coordinació de les accions per al foment de l'arquitectura i les actuacions urbanes, així com totes aquelles que en aquestes matèries se li encarreguen.  
c) Disseny, propostes i elaboració de projectes de normativa tècnica, divulgació, foment i coordinació en matèria de qualitat en l'edificació, amb especial atenció a la sostenibilitat, a la millora de l'accessibilitat i a l'eficiència energètica.  
d) Impuls i coordinació de les accions per a la gestió de la rehabilitació del parc edificat.  
e) Seguiment de l'estat de conservació dels edificis d'habitatge per a la gestió del registre unificat.  
f) Control de la inspecció dels laboratoris i entitats de control de qualitat, i suport a les comissions existents en aquesta matèria.  
g) Supervisió i coordinació de l'Entitat Valenciana d'Habitatge i Sòl (EVha) en matèries competència de la Direcció General.  
h) Supervisió i coordinació dels Serveis Territorials d'habitatge en matèries competència de la Direcció General.  
i) Inspecció i exercici de la potestat sancionadora en matèries competència de la Direcció General.  
j) Interlocució, coordinació i subscripció d'acords, convenis i qualssevol altres instruments de col·laboració amb altres administracions públiques competents en matèria d'arquitectura, qualitat de l'edificació, rehabilitació del parc edificat, sostenibilitat, millora de l'accessibilitat i eficiència energètica.  
2. De la Subdirecció General de Qualitat, Rehabilitació i Eficiència Energètica depenen els serveis que seguidament s'indiquen:  
2.1. Servei de Rehabilitació i Actuacions Urbanes, el qual durà a terme les funcions següents:  
a) Impuls i coordinació de les accions per a la planificació estratègica i la gestió de la rehabilitació del parc edificat.  
b) Posada en marxa i seguiment de l'estat de conservació dels edificis d'habitatge per a la gestió del registre unificat.  
c) Verificació de l'aplicació de la normativa vigent en matèria d'eco-eficiència i eficiència energètica dels edificis en coordinació amb les diferents parts involucrades en l'àmbit de la construcció i la rehabilitació.  
d) Promoció d'accions i mesures que garantisquen l'accessibilitat física, la sostenibilitat, l'ecoeficiència i l'eficiència energètica tant del parc construït com de nova construcció, con especial atenció a la difusió de l'ocupació verda lligada a aquestes actuacions.  
e) Planificació, programació, redacció de projectes, memòries i plecs de bases tècniques, així com gestió i control de les actuacions directes o mitjançant conveni competència de la Direcció General en matèria d'actuacions urbanes a fi que les ciutats siguen inclusives, segures, resilients i sostenibles.  
f) Exercici de les competències de la Direcció General en relació amb les polítiques de desenvolupament urbà sostenible que implementen l'Agenda 2030 i les agendes urbanes internacionals.  
g) impuls i elaboració d'una agenda urbana valenciana i polítiques de millora de l'hàbitat urbà, amb especial atenció a la participació ciutadana efectiva, la perspectiva de gènere i la diversitat.  
h) Col·laboració amb l'Institut Valencià de l'Edificació i amb qualssevol altres institucions públiques o privades en el desenvolupament d'anàlisi i programes que garantisquen les polítiques públiques exposades.  
i) Suport als municipis en la tramitació de propostes a programes i convocatòries estatals i europees en matèria d'arquitectura, qualitat de l'edificació, rehabilitació del parc edificat, sostenibilitat, millora de l'accessibilitat i eficiència energètica.  
2.2. Servei d'Arquitectura i Qualitat en l'Edificació, el qual durà a terme les funcions següents:  
a) Disseny, proposta i elaboració de projectes de normativa tècnica en matèries competència de la Direcció General, amb especial atenció a la participació ciutadana efectiva, la perspectiva de gènere i la diversitat.  
  
b) Promoció d'accions d'impuls de la qualitat i de foment de l'arquitectura per a reforçar els seus valors col·lectius i individuals.  
c) Planificació, direcció i seguiment de polítiques, programes i plans relatius a l'ordenació de l'edificació, el control de la qualitat de processos i dels productes de l'edificació, les polítiques de foment de la sostenibilitat i el control de l'habitabilitat dels edificis, promovent la millora del confort i la salut.  
d) Compliment de la inspecció dels laboratoris i entitats de control de qualitat, i suport a les comissions amb altres administracions existents en aquesta matèria.  
e) Difusió, foment i investigació de l'arquitectura i col·laboració amb altres departaments i òrgans de la Generalitat, amb les administracions locals, i amb associacions professionals, institucions, fundacions i organismes, tant públics com privats, nacionals i internacionals en aquesta matèria.  
f) Col·laboració i assessorament a altres departaments i òrgans de la Generalitat en matèries relacionades amb l'arquitectura i l'edificació.  
  
g) Totes aquelles funcions que en matèria d'arquitectura se li encomanen, quan així es determine.  
  
  
Secció segona  
La Direcció General d'Innovació Ecològica en la Construcció  
  
Article 5. Estructura  
1. Per al desenvolupament de les seues competències, la Direcció General d'Innovació Ecològica en la Construcció s'estructura en la Subdirecció General d'Innovació Ecològica en la Construcció, a la qual corresponen les funcions següents:  
a) Impuls i coordinació de propostes que contribuïsquen a la millora de la qualitat de l'entorn construït i redunden en una societat sostenible i inclusiva caracteritzada pel benestar individual i col·lectiu, el respecte pel medi ambient, la gestió eficient de recursos i la resiliència social.  
  
b) Promoció del disseny d'iniciatives innovadores susceptibles de cofinançament mitjançant fons europeus en matèria de desenvolupament urbà sostenible, foment de l'eco-disseny, sistemes de gestió ambiental, compra pública verda i empremta ecològica en l'àmbit de la construcció, des del coneixement de la realitat urbana de la Comunitat Valenciana.  
c) Suport als municipis en la tramitació de propostes a programes i convocatòries estatals i europees en matèria de foment de l'eco-disseny, sistemes de gestió ambiental, compra pública verda i empremta ecològica en l'àmbit de la construcció.  
d) Impuls d'actuacions de desenvolupament de programes R+D+I que permeten la difusió del coneixement en matèria de construcció sostenible i accessibilitat sense perjudici de les competències del departament competent en matèria d'innovació.  
e) Foment d'iniciatives que faciliten la compra verda i innovadora, i la reducció de l'empremta ambiental.  
f) Promoció d'alternatives basades en els principis de l'eco-disseny així com de mecanismes que promoguen la gestió i el reciclatge de residus de la construcció i demolició en col·laboració amb el departament competent en matèria de medi ambient.  
2. De Subdirecció General d'Innovació Ecològica en la Construcció depèn el Servei d'Innovació Ecològica en la Construcció, el qual durà a terme les funcions següents:  
a) Impuls del desenvolupament de programes R+D+I i la formació verda, amb incidència en el foment de l'eco-disseny, sistemes de gestió ambiental, compra pública verda i empremta ecològica en l'àmbit de la construcció. Tot això sense perjudici de les competències del departament competent en matèria d'innovació.  
b) Seguiment en l'àmbit nacional i internacional de les iniciatives i programes en matèria d'edificació i desenvolupament urbà sostenible.  
c) Promoció de la innovació, mitjançant el disseny, coordinació i gestió de programes, que impulsen l'avanç cap a una edificació sostenible, amb especial atenció a l'eco-innovació constructiva i a l'arquitectura sostenible resilients, per a contribuir a un model energètic sostenible i a una economia baixa en carboni.  
d) Promoció de la investigació en matèria d'arquitectura, edificació, rehabilitació, sostenibilitat, eficiència energètica i qualitat en la construcció, així com la seua difusió, en col·laboració amb altres departaments de la Generalitat així com altres administracions públiques, professionals, institucions, associacions, tant públiques com privades.  
e) Foment de la transferència del coneixement en matèria d'eco-disseny, sistemes de gestió ambiental, compra pública verda, empremta ambiental i etiqueta ecològica en l'àmbit de la construcció.  
f) Col·laboració amb el departament competent en matèria de medi ambient per a la gestió i reciclatge de residus de la construcció i demolició, desenvolupant instruments que faciliten la seua aplicació.  
  
g) Posada en valor de la labor realitzada per la Direcció General i la transparència de les iniciatives desenvolupades.  
h) Representació en fòrums i organismes nacionals i internacionals en l'exercici de les funcions pròpies de la Direcció General.  
i) Participació i, en el seu cas, coordinació amb òrgans col·legiats, fòrums i entitats públiques relacionades amb la sostenibilitat i la innovació.  
j) Realització, participació i seguiment de les activitats de certificació de conformitat i d'avaluació tècnica d'idoneïtat de materials, equips i sistemes innovadors utilitzats en l'edificació.  
k) Col·laboració amb els municipis per a la difusió de solucions tècniques i bones pràctiques que permeten la renovació d'espais urbans amb criteris de sostenibilitat i eficiència energètica, així com per a l'impuls de la licitació amb criteris verds.  
l) Promoció de línies innovadores de finançament que fomenten la transformació de l'entorn construït garantint la sostenibilitat mig ambiental i contribuint al benestar de la societat.  
m) Exercici de les competències de la Direcció General en relació amb les polítiques de desenvolupament urbà sostenible que implementen l'Agenda 2030 i les agendes urbanes internacionals, facilitant instruments de comunicació i donant suport al desenvolupament de capacitats i activitats innovadores de contribució al coneixement.  
n) Col·laboració en l'elaboració d'una agenda urbana valenciana i en la implementació de polítiques de millora de l'hàbitat urbà, amb especial atenció a la participació ciutadana efectiva, la perspectiva de gènere i la diversitat, recolzant estratègies de creixement de gestió local i contribuint a un desenvolupament urbà sostenible.  
o) Estudi de les vies de finançament existents tant a escala nacional com internacional per a la seua aplicació a iniciatives innovadores en matèries competència d'aquesta Direcció General en coordinació amb altres departaments competents en aquesta matèria.  
p) Difusió de la transferència del coneixement adquirit a la resta de centres directius de la Vicepresidència Segona i Conselleria d'Habitatge i Arquitectura Bioclimàtica, facilitant la transversalitat en aquells aspectes que poden millorar les seues accions.  
  
  
CAPÍTOL IV  
La Sotssecretaria  
  
Article 6. Unitats dependents de la Sotssecretaria  
Directament de la Sotssecretaria depenen:  
a) La Secretaria General Administrativa.  
b) La Subdirecció General del Gabinet Tècnic depèn orgànicament de la Sotssecretaria i funcionalment de la persona titular del departament.  
  
Article 7. Secretaria General Administrativa  
1. A la Secretaria General Administrativa corresponen les funcions de:  
a) Suport a la Sotssecretaria en la gestió de tots els serveis generals de la Vicepresidència Segona i Conselleria d'Habitatge i Arquitectura Bioclimàtica, tot exercint, entre altres, les funcions establides en l'article 73.2 de la Llei 5/1983.  
b) Presidència de la Comissió de Transparència, de conformitat amb el que es preveu en l'article 68 del Decret 105/2017, de 28 de juliol, del Consell, de desenvolupament de la Llei 2/2015, de 2 d'abril, de la Generalitat, en matèria de transparència i de regulació del Consell de Transparència, Accés a la Informació Pública i Bon Govern.  
c) Supervisió del funcionament de les entitats instrumentals dependents de la Vicepresidència Segona i Conselleria d'Habitatge i Arquitectura Bioclimàtica, especialment en matèria de recursos humans i organitzatius.  
2. La Secretaria General Administrativa s'estructura en els serveis següents:  
2.1. Servei de Personal i Assumptes Generals, amb les funcions següents:  
a) Gestió de nòmines del personal adscrit al departament així com tramitació de processos d'incapacitat temporal, accidents de treball, altes i baixes en Seguretat Social i qualssevol altres incidències.  
  
b) Seguiment del control horari.  
c) Compliment de la normativa en matèria de personal, elaborant les propostes de resolució dels assumptes relatius al personal adscrit al departament i tramitant, en el seu cas, els expedients disciplinaris.  
  
d) Proposta a l'Institut Valencià d'Administració Pública de cursos de formació en matèries de competència de la Vicepresidència Segona i Conselleria d'Habitatge i Arquitectura Bioclimàtica.  
e) Conservació i custòdia dels expedients personals del personal adscrit al departament.  
f) Elaboració dels informes necessaris a l'efecte de la creació de llocs de treball, la preparació de les propostes de modificació de les relacions de llocs de treball i les seues actualitzacions.  
g) Organització de l'arxiu i la logística de les comunicacions.  
h) Supervisió del correcte funcionament del Registre general d'entrada i eixida de documents i de l'arxiu general.  
i) Supervisió i coordinació del parc mòbil i les instal·lacions de la Vicepresidència Segona i Conselleria d'Habitatge i Arquitectura Bioclimàtica.  
j) Organització i coordinació del personal subaltern i conductor.  
k) Elaboració de propostes d'adquisició de mobiliari i material fungible i inventariable, manteniment de béns i serveis i tramitació dels altres assumptes generals.  
l) Coordinació d'activitats empresarials en relació amb la legislació de prevenció de riscos laborals.  
m) Tramitació d'expedients de responsabilitat patrimonial de la Vicepresidència Segona i Conselleria d'Habitatge i Arquitectura Bioclimàtica, i tràmit de les reclamacions administratives prèvies a l'exercici d'accions laborals.  
n) Tramitació dels expedients d'indemnització especial per les despeses extraordinàries que impliquen determinades comissions de servei o pels danys que patisca el personal comissionat en els seus béns.  
o) I, en general, qualsevol funció que, en matèria de personal o assumptes generals, li siga encomanada.   
2.2. Servei de Coordinació, Suport Tècnic i Modernització, amb les funcions següents:  
a) Coordinació i impuls de la tramitació dels projectes normatius, així com col·laboració amb les direccions generals en la seua elaboració.  
b) Racionalització dels procediments administratius, impuls i coordinació de la tramitació telemàtica, així com dels sistemes i instruments de la gestió de qualitat, realització d'estudis i propostes sobre normalització de documentació, simplificació i transparència administrativa, sense perjudici de les competències atribuïdes al departament competent en aquesta matèria.  
c) Coordinació, informe i rendició de compte s al centre directiu competent en matèria de qualitat dels serveis públics i simplificació administrativa, així com a aquell competent en matèria de transparència, participació ciutadana i de responsabilitat social, de totes les actuacions de la Vicepresidència Segona i Conselleria d'Habitatge i Arquitectura Bioclimàtica en aquestes matèries.  
d) Assistència tècnica a les direccions generals per a la preparació de convocatòries de subvencions així com per a la implantació de nous procediments de gestió.  
e) Impuls i coordinació de la tramitació dels convenis de col·laboració a subscriure per la Vicepresidència Segona i Conselleria d'Habitatge i Arquitectura Bioclimàtica.  
f) Supervisió i remissió dels expedients corresponents als assumptes que s'hagen d'elevar a la Comissió de secretaris autonòmics i sotssecretaris i al Consell, per a la seua aprovació o coneixement.  
g) Publicació de normes i actes de la Vicepresidència Segona i Conselleria d'Habitatge i Arquitectura Bioclimàtica en els diaris oficials.  
  
h) Gestió de les al·legacions als projectes de disposicions generals sol·licitades per la resta de departaments.  
i) Coordinació de la informació corporativa de la pàgina web de la Vicepresidència Segona i Conselleria d'Habitatge i Arquitectura Bioclimàtica, en col·laboració amb els centres directius d'aquella i sense perjudici de les atribucions del departament competent en matèria de tecnologies de la informació.  
j) Seguiment i control de les comissions i altres òrgans col·legiats.  
  
k) Actualització, i gestió del catàleg de procediments administratius de la Vicepresidència Segona i Conselleria d'Habitatge i Arquitectura Bioclimàtica a través del gestor únic de continguts.  
l) Disseny i normalització d'impresos, registre general de documents i informació al públic.  
m) Tràmit de queixes i suggeriments.  
n) Tràmit i coordinació de les consultes a efectuar davant l'Advocacia General de la Generalitat i el Consell Jurídic Consultiu remeses pels centres directius del departament.  
o) Seguiment dels procediments jurisdiccionals relacionats amb l'activitat del departament en col·laboració amb la resta de centres directius i execució, en el seu cas, de sentències i actuacions en coordinació amb el Servei de Gestió Econòmica i Pressupostària.  
p) Qualsevol altra funció relativa a coordinació, assistència tècnica i modernització que dins del seu àmbit funcional, que li siga encomanada.  
  
2.3. Servei de Gestió Econòmica i Pressupostària, amb les funcions següents:  
a) Elaboració de l'avantprojecte de pressupostos de la Vicepresidència Segona i Conselleria d'Habitatge i Arquitectura Bioclimàtica.  
b) Formalització dels ingressos que s'originen per les activitats dels diferents centres directius de la Vicepresidència Segona i Conselleria d'Habitatge i Arquitectura Bioclimàtica.  
c) Seguiment de l'execució pressupostària i econòmica de tots els programes pressupostaris de la Vicepresidència Segona i Conselleria d'Habitatge i Arquitectura Bioclimàtica. Tràmit de modificacions pressupostàries.  
d) Gestió i avaluació dels programes pressupostaris de la Vicepresidència Segona i Conselleria d'Habitatge i Arquitectura Bioclimàtica, establint directrius per a la correcta gestió de despeses i ingressos i l'òptima utilització dels recursos.  
e) Seguiment de les caixes pagadores de la Vicepresidència Segona i Conselleria d'Habitatge i Arquitectura Bioclimàtica, així com comptabilització dels comptes justificatius dels fons de caixa fixa gestionats pels seus centres directius.  
f) Coordinació dels programes d'informació i gestió econòmica de la Vicepresidència Segona i Conselleria d'Habitatge i Arquitectura Bioclimàtica.  
g) Gestió patrimonial dels béns mobles.  
h) Supervisió i coordinació de la gestió i certificació dels fons procedents d'altres administracions públiques sense perjudici de les competències d'altres departaments en aquesta matèria.  
i) Execució de sentències i actuacions en coordinació amb el Servei de Coordinació, Suport Tècnic i Modernització.  
j) Coordinació i elaboració de la informació econòmica que sol·licite la Sindicatura de Comptes, la Intervenció General o altres òrgans superiors, i elaboració de la memòria econòmica financera per a l'establiment dels preus públics.  
k) Qualsevol altra que se li encomane en relació amb les matèries que li són pròpies.  
2.4. Servei de Supervisió de Projectes, amb les funcions següents:  
  
a) Verificació de les disposicions de caràcter legal o reglamentari, així com de la normativa tècnica que li resulte d'aplicació a cada tipus d'avantprojectes i projectes d'obra la supervisió de la qual exigisca la legislació vigent, en relació amb els projectes de la Vicepresidència Segona i Conselleria d'Habitatge i Arquitectura Bioclimàtica i de les seues entitats instrumentals.  
b) Supervisió de l'adequació dels preus dels materials a l'execució del contracte d'obres.  
c) Elaboració i manteniment de bases de preus d'unitats d'obra, bases de normativa tècnica, així com desenvolupament i manteniment de les bases amb referència geogràfica de projectes d'obres i manteniment d'instal·lacions.  
d) Proposta a l'òrgan de contractació de criteris i orientacions de caràcter tècnic per a la seua inclusió, en el seu cas, en la circular, norma o instrucció corresponent.  
e) I en general quantes funcions relatives a projectes i obres es troben previstes en la normativa vigent en matèria de contractes del sector públic, i qualssevol altres que se li encomanen en matèria de la seua competència, sempre que no siguen atribuïdes a altres serveis, així com exercici d'aquestes funcions per a altres òrgans o departaments de la Generalitat quan així es determine.  
2.5. Servei de Contractació i Gestió Patrimonial, amb les funcions següents:  
a) Assessorament i assistència tècnica i jurídica en matèria de contractació als centres directius de la Vicepresidència Segona i Conselleria d'Habitatge i Arquitectura Bioclimàtica.  
b) Estudi, preparació i normalització dels expedients de contractació de la Vicepresidència Segona i Conselleria d'Habitatge i Arquitectura Bioclimàtica.  
c) Seguiment de l'execució dels expedients de contractació de la Vicepresidència Segona i Conselleria d'Habitatge i Arquitectura Bioclimàtica, així com de la seua gestió econòmica.  
d) Elaboració dels informes, propostes de resolució i la resta d'incidències que es deriven dels contractes i qualsevol altra funció relativa a contractació.  
e) Elaboració propostes d'instruccions i circulars en matèria de contractació.  
f) Seguiment dels expedients de compres centralitzades.  
g) Gestió dels béns i drets de la Generalitat adscrits a la Vicepresidència Segona i Conselleria d'Habitatge i Arquitectura Bioclimàtica i dels expedients per a la seua afectació o desafectació. Tramitació d'expedients d'adquisició, arrendament, cessió o posada a la disposició d'immobles a favor de la Vicepresidència Segona i Conselleria d'Habitatge i Arquitectura Bioclimàtica, i qualsevol altra funció relativa a patrimoni.  
h) Tramitació dels sinistres penals que tenen cobertura amb càrrec a pòlisses de responsabilitat civil derivada d'un procés penal, seguiment del compliment de les condicions contractuals de cobertura, execució de les sentències, així com qualsevol incidència relacionada amb la citada pòlissa, inclosa la redacció dels plecs de condicions per a les seues licitacions.  
  
Article 8. Subdirecció General del Gabinet Tècnic  
1. Sota la dependència funcional de la Vicepresidència Segona i Conselleria d'Habitatge i Arquitectura Bioclimàtica i orgànica de la Sotssecretària, a la Subdirecció General del Gabinet Tècnic corresponen les funcions relatives a:  
a) Assessorament tècnic a la persona titular del departament així com la realització d'informes, estudis, documentació, publicacions, estadístiques i seguiment parlamentari.  
b) Establiment d'una estructura de coordinació amb el delegat de protecció de dades de la Generalitat a fi de garantir una adequada gestió del tractament i protecció de dades de caràcter personal en els termes previstos per la normativa de vigent aplicació.  
2. A més, exercirà com a Unitat d'Igualtat de la Conselleria, amb caràcter transversal i en coordinació amb la Direcció General de l'Institut Valencià de les Dones i per la Igualtat de Gènere. Les funcions com a Unitat d'Igualtat seran:  
a) Seguiment de l'efectiva aplicació del principi d'igualtat entre dones i homes, avaluant el grau de compliment de la normativa vigent en aquesta matèria.  
b) Assessorament en l'elaboració d'informes sobre impacte per raó de gènere.  
c) Supervisió i proposta de mesures per a la incorporació de la perspectiva de gènere en els contractes, subvencions, convenis, acords, gestió de recursos humans i qualsevol altra actuació que es duga a terme en l'àmbit de les seues competències, així com anàlisi de l'impacte dels resultats que la seua realització ha tingut respecte del gènere.  
d) Supervisió i proposta de mesures per a la incorporació de la perspectiva de gènere en l'elaboració dels pressupostos.  
e) Gestió de la informació estadística generada per l'activitat del departament i assessorament en relació amb la seua elaboració, així com la seua anàlisi, seguiment i control, des de la dimensió de gènere, de les estadístiques oficials relacionades amb el seu àmbit competencial.  
f) Impuls i elaboració d'estudis d'investigació i informes tècnics de diagnòstic de la situació de les dones, en relació amb les àrees d'activitat del departament, amb la finalitat de detectar i corregir possibles situacions de desigualtat entre dones i homes.  
g) Assessorament en l'elaboració dels plans d'igualtat previstos en la normativa de funció pública valenciana, col·laborar en la seua avaluació i proposar l'adopció de mesures correctores.  
h) Impuls de la sensibilització del personal en relació amb l'abast i el significat del principi d'igualtat d'oportunitats entre dones i homes, per mitjà de la formulació de propostes d'accions formatives al departament competent en aquesta matèria.  
i) Impuls i proposta de mesures específiques dirigides a corregir situacions de desigualtat social que afecten especialment dones en exclusió social, víctimes de violència o que pateixen discriminació múltiple.  
j) Promoció i impuls de mesures de responsabilitat i conciliació de la vida personal, laboral i familiar que s'adopten des del departament competent en matèria de funció pública.  
k) Qualsevol altra que se li encomane en relació amb les matèries que li són pròpies.  
3. La Subdirecció General del Gabinet Tècnic s'estructura en els serveis següents:  
3.1. Servei d'Informes i Activitat Parlamentària, amb les funcions següents:  
a) Assessorament, d'acord amb criteris de competència tècnica i des d'una perspectiva pluridisciplinària, a la persona titular del departament.  
  
b) Elaboració i anàlisi d'informació i documentació sobre les matèries pròpies de la Vicepresidència Segona i Conselleria d'Habitatge i Arquitectura Bioclimàtica, i preparació d'informes, estudis tècnics i memòries necessàries.  
c) Proposta i tràmit de les actuacions de la Vicepresidència Segona i Conselleria d'Habitatge i Arquitectura Bioclimàtica relacionades amb l'activitat parlamentària.  
d) Qualsevol altra que se li encomane en relació amb les matèries que li són pròpies.  
3.2. Servei de Documentació, Publicacions i Estadística Departamental, amb les funcions següents:  
a) Gestió de bases de dades documentals d'interès per a la Vicepresidència Segona i Conselleria d'Habitatge i Arquitectura Bioclimàtica.  
  
b) Tractament, organització i actualització de documentació rellevant per al desenvolupament de les funcions d'assessorament corresponents a la Subdirecció General del Gabinet Tècnic.  
c) Proposta i elaboració de publicacions i estadístiques en matèria de la Vicepresidència Segona i Conselleria d'Habitatge i Arquitectura Bioclimàtica.  
d) Coordinació i seguiment del compliment, en l'àmbit de la Vicepresidència Segona i Conselleria d'Habitatge i Arquitectura Bioclimàtica, de la normativa en matèria de protecció de dades i de la seguretat de la informació, sense perjudici de les funcions del departament competent en matèria de protecció de dades i del departament competent en matèria de tecnologies de la informació  
e) Qualsevol altra que se li encomane en relació amb les matèries que li són pròpies.  
  
  
CAPÍTOL V  
Direccions territorials  
  
Article 9. Direccions territorials  
1. Al capdavant de cada direcció territorial està la persona titular de la direcció territorial, amb el caràcter de representant permanent del departament en el seu respectiu àmbit i rang de subdirecció general.  
2. A la persona titular de la direcció territorial correspon la direcció del servei territorial dependent de la direcció territorial, sense perjudici de la dependència funcional que s'establisca respecte a cadascun dels centres directius del departament, segons l'índole de la matèria.  
  
3. Correspon a la persona titular de la direcció territorial vetlar per l'adequat desenvolupament i execució de les funcions pròpies de la Vicepresidència Segona i Conselleria d'Habitatge i Arquitectura Bioclimàtica en el seu àmbit territorial.  
4. La persona titular de la direcció territorial exerceix les funcions que li atribueixen les disposicions vigents, així com les que expressament li deleguen els òrgans directius competents.  
  
Article 10. Estructura  
1. Per al desenvolupament de les funcions, les direccions territorials s'estructuren en els serveis següents:  
1.1. Secretaria territorial, amb rang de cap de servei, presta assistència tècnica a la persona titular de la direcció territorial i exerceix les atribucions de tramitació administrativa, assumptes generals, registre d'entrada i eixida de documents i de gestió econòmica i pressupostària en el seu àmbit territorial així com aquelles funcions que li atribuïsquen o deleguen.  
Alhora, substituirà la persona titular de la direcció territorial, en cas d'absència, vacant o malaltia.  
1.2. Servei Territorial d'Habitatge i Arquitectura Bioclimàtica, al qual corresponen les funcions següents:  
a) Atenció i suport a la ciutadania i interlocutors socials en matèries competència de la Vicepresidència Segona i Conselleria d'Habitatge i Arquitectura Bioclimàtica.  
b) Inspecció per al control de la legalitat i l'exercici de la potestat sancionadora en matèries competència de la Vicepresidència Segona i Conselleria d'Habitatge i Arquitectura Bioclimàtica.  
c) Tramitació, seguiment, informes tècnics i propostes d'aprovació de projectes en el seu cas, sobre els assumptes sobre els quals tinguen competències les diferents direccions generals i aquelles altres funcions que se li encomanen, sempre que no siguen expressament atribuïdes a altres serveis.  
  
  
DISPOSICIÓ TRANSITÒRIA  
  
En relació amb el que es disposa en la disposició transitòria única del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, hi valdrà el que disposen els corresponents acords entre sotssecretaris.  
  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 3 de febrer de 2020  
  
El vicepresident segon i   
conseller d'Habitatge i Arquitectura Bioclimàtica,  
RUBÉN MARTÍNEZ DALMAU


Còpia Permalink ELI